Diari Oficial de la Generalitat Valenciana


Sumari del DOGV 8107, del 17-08-2017 (2017/6723)

RESOLUCIÓ de 21 de juny de 2017, de la Conselleria d'Educació, Investigació Cultura i Esport, per la qual es modifica l'autorització del Conservatori Professional de Música de titularitat municipal denominat Joan Cantó, d'Alcoi, per ampliació d'especialitats.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6723


Data del document
:   21-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 21 de juny de 2017, de la Conselleria d'Educació, Investigació Cultura i Esport, per la qual es modifica l'autorització del Conservatori Professional de Música de titularitat municipal denominat Joan Cantó, d'Alcoi, per ampliació d'especialitats. [2017/6723]  
L'expedient ha sigut iniciat a instància del representant de l'Ajuntament d'Alcoi, entitat titular del Conservatori Professional de Música de titularitat municipal denominat Joan Cantó, d'Alcoi, situat al carrer de Joan Cantó, núm. 2, de l'esmentada localitat i amb número de codi 52879768, que sol·licita la modificació de l'autorització per ampliació de les especialitats autoritzades.  
Vist que la Unitat Tècnica de la Direcció Territorial d'Educació, Investigació, Cultura i Esport d'Alacant ha emés un informe favorable en el seu àmbit competencial.  
Vist que la Inspecció Educativa d'Alacant ha emés un informe, en el seu àmbit competencial, del qual es desprén que la titulació i programació presentada per a impartir les especialitats sol·licitades s'ajusta al que estableix la legislació vigent aplicable.  
Vista la Llei orgànica 8/1985, de 3 de juliol (BOE 04.07.1985), reguladora del dret a l'educació; la Llei orgànica 2/2006, de 3 de maig (BOE 04.05.2006), d'educació, modificada per la Llei orgànica 8/2013, de 9 de desembre, per a la millora de la qualitat educativa; el Decret 303/2010, de 15 de març (BOE 9.4.2010), pel qual s'estableixen els requisits mínims dels centres que impartisquen ensenyaments artístics regulats en la Llei orgànica 2/2006, de 3 de maig, d'educació; el Reial decret 389/1992, de 15 d'abril (BOE 28.04.92), pel qual s'estableixen els requisits mínims dels centres que impartisquen ensenyaments artístics; el Decret 159/2007, de 21 de setembre, del Consell, pel qual s'estableix el currículum dels ensenyaments elementals de música i es regula l'accés a aquests ensenyaments (DOGV 5606, 25.09.2007), modificat pel Decret 148/2014, de 12 de setembre (DOGV 15.09.2014), que incorpora al catàleg d'especialitats la Dolçaina; el Decret 158/2007, de 21 de setembre, del Consell, pel qual s'estableix el currículum dels ensenyaments professionals de música i es regula l'accés a aquests ensenyaments (DOGV 5606, 25.09.2007), modificat pel Decret 90/2015; i el Decret 321/1992, de 25 de febrer (BOE 06.04.1994), sobre autoritzacions de centres docents privats per a impartir ensenyaments artístics, modificat pel Reial decret 131/2010, de 12 de febrer (BOE 12.03.2010), en defecte de normativa específica per als centres docents públics.  
  
Vista la proposta del director general de Centres i Personal Docent de data 21 de juny de 2017, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell; i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, resolc:  
  
  
Primer  
Aprovar la modificació de l'autorització del conservatori que a continuació s'indica en els termes que s'especifiquen:  
Denominació genèrica del centre: Conservatori Professional de Música  
Denominació específica del centre: Joan Cantó  
Domicili: c/ Joan Cantó, núm. 2  
Localitat: Alcoi  
Província: Alacant  
Codi: 11009528  
Titular: Ajuntament d'Alcoi  
Ensenyaments elementals que s'amplien i autoritzen: Oboé, Fagot, Dolçaina, Trompa, Trombó, Tuba i Percussió.  
Ensenyaments professionals que s'amplien i autoritzen: Oboé, Fagot, Dolçaina, Trompa, Trombó, Tuba i Percussió i Cant.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, els seus efectes acadèmics fan referència al curs escolar 2016-2017.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre (BOE 236, 02.10.2015), del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que esgota la via administrativa, es podrà interposar un recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la notificació d'aquesta resolució.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació d'aquesta resolució.  
Per als interessats que no siguen objecte de notificació els terminis començaran a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
València, 21 de juny de 2017.- El conseller d'Educació, Investigació, Cultura i Esport, p. d. (R 26.10.2016, DOGV 7906, 28.10.2016), el secretari autonòmic d'Educació i Investigació: Miguel Soler Gracia.